NaiveNeuron/SloPal huggingface dataset:
Grendel, Gábor, podpredseda NR SR (2021-10-06):
S reakciou na faktické poznámky pán podpredseda Blanár.
Kollár, Boris, predseda NR SR (2021-12-01):
Prosím, prezentujme sa a hlasujeme. (Hlasovanie.) Prítomných 139 poslancov, za 95, proti 4, zdržalo sa 40. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Figeľ, Ján, podpredseda NR SR (2013-04-30):
Pán predseda, ctení kolegovia, kolegyne, bod 2 a naň hneď nadväzujúci bod 1 sú tak vážne pre ústavnosť na Slovensku a budúcnosť Slovenskej republiky a zákonnosti na Slovensku, že vzhľadom na tieto a ďalšie súvislosti, ktoré sprevádzajú prípravu tejto schôdze, v mene klubov MOST – HÍD, SDKÚ – DS, KDH a OĽaNO žiadam o bezodkladné rokovanie poslaneckého grémia. Ďakujem pekne.
Blanár, Juraj, podpredseda NR SR (2021-02-04):
Prezentujte sa a hlasujte. (Hlasovanie.) Za hlasovalo, ešte takto, prítomných 84 poslancov, za hlasovalo 79, proti 1 poslanec, žiaden sa nezdržal, štyria nehlasovali. Konštatujem, že návrh zákona prerokujeme v druhom čítaní. Poprosím vás, pán spravodajca, aby ste uviedli informáciu o pridelení návrhov do výboru, návrhu do výborov a určení gestorského výboru, ako aj lehoty na jeho prerokovanie. Nech sa páči.
Laššáková, Jana, podpredsedníčka NR SR (2012-07-31):
Ale, ale, pán poslanec!
Ďuriš Nicholsonová, Lucia, podpredsedníčka NR SR (2018-06-13):
Ďakujem pekne, pán spravodajca. Otváram rozpravu. Písomne sa prihlásil za klub SNS pán poslanec Anton Hrnko a potom sa prihlásil aj pán poslanec Dostál. Takže nech sa páči, pán poslanec Hrnko.
Taraba, Tomáš, poslanec NR SR (2021-06-22):
Presne tak, inštitút zdravých osív a plodín pre životné prostredie. Myslím si, že armáda tiež aby mala inštitút pre analýzu moderných zbrojných systémov a podobne. Jednoducho Parkinsonov zákon jasne hovorí, že každá neefektívna, nekompetentná vláda má tendenciu zriaďovať rôzne komisie, subkomisie, špeciálne inštitúty a podobne. Prečítajte si tú knižku, je to jak pre vás, to, čo ste tu robili počas COVID-u, ten chaos, tak je jasný dôkaz, že vy ste chaotická vláda, a presne sa to na vás hodí. Jednoducho nazýva sa to odbornou terminológiou komitológia... (Prerušenie vystúpenia predsedajúcim.)
Blanár, Juraj, podpredseda NR SR (2020-11-25):
Pán poslanec Suja.
Krištúfková, Petra, poslankyňa NR SR (2019-09-20):
Dobrý deň, vážený pán predsedajúci, vážené kolegyne, vážení kolegovia, skoro štyri roky sme čakali na to, aby ste tento zákon upravili tak, aby bol v poriadku, pretože je veľmi dôležitý. Už štyri roky mohol tento zákon reálne pomáhať matkám s deťmi alebo teda osamelým rodičom. Opakovane som tu v pléne otvárala diskusiu, opakovane predkladala návrh na jeho úpravu. Nikdy ste sa nezapojili do konštruktívnej debaty. A návrh na jeho úpravu... (Prerušenie vystúpenia predsedajúcim.)
M. Číž, podpredseda NR SR: (2007-03-28):
(Hlasovanie.) Prítomných 133 poslancov, za návrh 18 poslancov, proti 66 poslancov, zdržalo sa 42 poslancov, nehlasovalo 7 poslancov. Konštatujem, že uvedený návrh sme neschválili. To je v poriadku. Vážené kolegyne, kolegovia, takže ukončili sme bod hlasovanie o uzneseniach k problematike Kosova. Teraz pristúpime k hlasovaniu o návrhu uznesenia k návrhu na vyslovenie súhlasu Národnej rady Slovenskej republiky s Tretím dodatkovým protokolom k Ženevským  dohovorom z 12. augusta 1949 týkajúcim sa prijatia dodatkového rozoznávacieho znaku. Máme to pod tlačou 201. Dávam slovo poslankyni určenej gestorským zahraničným výborom pani Lei Grečkovej, aby hlasovanie uviedla.
Pellegrini, Peter, predseda NR SR (2015-09-23):
Ďakujem pekne, pán poslanec. Na vaše vystúpenie jedna faktická poznámka. Končím možnosť prihlásiť sa s faktickými poznámkami. Pán poslanec Radošovský.
Kotleba, Marian, poslanec NR SR (2020-05-13):
Milá pani kolegynka, ja vás nebudem kritizovať za váš pohľad na správu verejnej ochrankyne práv, lebo, samozrejme, by ste zo strany, ktorá má iný pohľad ako my, takže je to prirodzené a by som sa čudoval, keby sme mali rovnaké pohľady na vec. Ale mám na vás jednu otázku. Vy ste spomenuli, že na starostlivosť o 7-člennú asociálnu rodinu štát ročne minie viac ako 60-tisíc eur. To je viac ako 5-tisíc eur mesačne, ak rátame so 7 členmi, tak je to viac ako 700 eur na jedného člena tejto rodiny. Chcem sa spýtať, že kde ste na také čísla prišli, či je to naozaj pravda, lebo ak by to tak bolo, tak potom všetci tí občania, ktorí pracujú, snažia sa, vychovávajú svoje rodiny, chodia do roboty mnohokrát za minimálnu mzdu, by to mali v tejto chvíli úplne položiť, vykašľať sa na robotu a ísť sa nechať živiť štátom. Lebo toto je nonsens. To je nonsens. A podľa mňa to pravda nie je, len jednoducho tie mimovládky, ktoré vám možno tie informácie poskytli, tak to skresľujú alebo sa na tom nabaľujú. Lebo dať 5 000 eur na 
7-člennú rodinu, tak to je čistý luxus. Ďakujem pekne.
Liba, Peter, poslanec NR SR (2022-10-05):
Ďakujem. Vážený pán predseda, v rozprave nevystúpil nikto. Spoločná správa výborov obsahuje jeden pozmeňujúci a doplňujúci návrh. Pán predseda, dajte, prosím, hlasovať o tomto jedinom bode s odporúčaním gestorského výboru schváliť.
Bugár, Béla, podpredseda NR SR (2019-05-13):
Nech sa páči, prezentujme sa a hlasujme. (Hlasovanie.) Prítomných 135, za 88, zdržalo sa 46 poslancov, 1 nehlasoval. Návrh sme schválili. Prosím teraz pána poslanca Valockého, aby v prvom čítaní uviedol hlasovanie o návrhu poslancov Pamulu a Zelníka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 1349). (Hlasovanie o návrhu poslancov Národnej rady Slovenskej republiky Petra Pamulu a Štefana Zelníka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, tlač 1349.)
Šimečka, Michal, podpredseda NR SR (2024-01-12):
Ďakujem veľmi pekne. Na vaše vystúpenie je sedem faktických poznámok. A ako prvá, pani poslankyňa Veslárová.
Mezenská, Helena, poslankyňa NR SR (2013-06-20):
Ja vám chcem, pani poslankyňa Žitňanská, poďakovať za to, že ste takto analyzovali celoslovenský problém, ktorý naozaj pre nás predstavuje výzvu, aj ako pre zákonodarcov, ale myslím si, že je to veľká výzva aj preto, aby začali výraznejšie spolupracovať jednak súdy a spotrebiteľské združenia. Ja vám viem z aplikačnej praxe povedať, že v mnohých prípadoch spotrebiteľské organizácie, hoc v podvyživenom finančnom režime, sa snažia pomôcť spotrebiteľom, ktorí sa dostali do exekúcií, a v mnohých prípadoch usilujú o zastavenie exekučných konaní s poukazom na to, že v mnohých prípadoch samotná odplata, alebo už aj tie exekučné výlohy sú mnohonásobne vyššie ako istina alebo úverová položka. V tomto smere ale, ako je zákon nastavený, ja nie som si celkom istá, že ideme po prameni a po jadre riešenia samotného problému, pretože ja si nemyslím, že sprísnenie a disciplinárne konania voči súdnych exekútorom budú riešením tejto celospoločenskej otázky tak, že zabránia veľkej zaťaženosti  poškodených nezákonnými exekúciami. Chcem ešte reagovať na to, že rozhodcovská doložka alebo rozhodcovský rozsudok, je neprijateľnou podmienkou, pre ktorú v mnohých prípadoch aj my, pokiaľ analyzujeme konkrétne prípady, podávame na súdy žaloby o určenie neplatnosti zmluvy. Avšak naozaj chcem poukázať na to, že  je potrebné pripraviť komplexnejšie riešenie, ktoré má zamedziť nárastu takýchto exekúcií, kde naozaj sú sporné okolnosti, za akých sa uzatvárali rôzne zmluvy o spotrebiteľskom úvere, chcem naozaj apelovať na to, aby sa vytvoril... (Prerušenie vystúpenia časomerom.)
Vašečka, Richard, poslanec NR SR (2024-01-09):
Ďakujem za slovo. Lukáš, ďakujem za vystúpenie. Mňa tak ešte v úvode, ja som sa prihlásil úplne ako prvý, tak budem reagovať na to, čo si hovoril najmä v úvode, hovoril si o tom, ako niekto, kto nemá nikoho za sebou, kto je chudobný a urobí chybu, ty si hovoril príklad nejakého nezaplatenia v obchode, ako sa môže stať, že za to zaplatí a skomplikuje mu to život. Takých príbehov a príkladov je asi viacero. A na druhej strane tu sa pri... prináša novela, ktorá chce byť rýchlo-rýchlo prijatá, ideálne, ak by sme im to neprekazili, tak už od pondelka by to malo platiť, ale nebude, aby ľudia, ktorí páchajú veľkú trestnú činnosť rádovo v desaťtisícoch eur, tak aby mohli dostať podmienečné tresty alebo mohli vyviaznuť bez trestu. A myslím si, že na tom nie je najhoršie to, že by sme niekomu priali, aby skončil v base alebo by sme mu priali odsúdenie alebo trestný proces, ale je to otázka takého pohoršenia, znechutenia v celej spoločnosti. Aby ľudia, ktorí žijú normálne, poctivo chodia do práce, zarábajú, vedia si ako-tak pokryť životné náklady, ale príliš viac, naviac im už nezostáva, vidia, ako niekto prešustruje desaťtisíce, státisíce, milióny, prípadne ich ukradne, a dokonca aj keď ho obvinia a súdia, tak môže ľahko vyviaznuť s tak malým trestom, že si povedia, som ja sprostý, tvrdo makám, nič z toho nemám a tam niekto si uleje hentaké peniaze a je v poriadku. Takže ja vidím najväčšiu škodu nie v tých peniazoch, ale v tom, v tom vplyve, v tom zlom príklade, ktorý vplýva na spoločnosť.
Tomáš, Erik, poslanec NR SR (2021-04-01):
Ďakujem pekne. Pán poslanec, napriek tomu, že sme z opačných politických táborov, musím teda naozaj vyzdvihnúť, že sa konečne našiel aj v koalícii hlas rozumu, pretože súčasná vládna koalícia sa neustále ako keby vysmievala tým predchádzajúcim parlamentným generáciám, že hlasovalo sa tu stále len podľa príkazov a pokynov a že tu bolo neviemkoľko kolesíkov a podobne, pritom presne takto sa vládna koalícia správa aj dnes, ako hlasujúce roboty. A preto je veľkým osviežením nájsť niekoho, kto nielen pomenuje racionálne problém, ale napokon aj vyjadrí svoj postoj hlasovaním, čo je určite odvaha a dúfam, že to prežijete na konci dnešného dňa. Zaujal ma práve nielen ten postoj, ale aj to riešenie a naozaj by sme sa už mali zamyslieť, počul som, že pán nový premiér Heger prisľúbil, že je v rozpracovaní špeciálny pandemický zákon, ktorý by eventuálne mohol túto situáciu vyriešiť, ale, samozrejme, musíme vidieť jeho podobu. Ja ako zástupca strany HLAS – sociálna demokracia chcem povedať, že bez ohľadu na to, či vláda na ďalšiu schôdzu niečo predloží alebo nie, tak strana HLAS tak určite urobí a tento špeciálny pandemický zákon predloží. Ďakujem pekne.
Pročko, Jozef, poslanec NR SR (2022-05-24):
Keby ste vedeli, čo som chcel, teraz chcel povedať, tak mi neuveríte, ale zmením to. Jozef, povedal si, že strana SaS chce pomôcť rodinám. Strana SaS je za pomoc rodinám. Výborne! Rozprával si (povedané so smiechom), rozprával si o tom, že vaše ministerstvo, teda že učitelia nemajú peniaze a nielen učitelia nemajú peniaze, dôchodcovia nemajú peniaze, zdravotníci, policajti, naozaj v tomto štáte je to veľmi, veľmi zlé. Ale nie je to zlé preto, lebo SaS šafárila, OĽANO šafárilo alebo niekto iný, šafáril tu naozaj SMEROHLAS dlhé roky. Ja verím, Jozef, že toto ty vidíš. Jednu vec ti chcem povedať ako človeku, že tie deti, ktoré dostanú tie peniaze prostredníctvom tejto vlády, dostanú tie peniaze na dobrú vec, na veľmi dobrú vec. Dnes sme tu počuli, že sa OĽANO spojilo s kotlebovcami. No keď, ja keď som počul, ako Žiak vychválil Mazureka, tak mi spadla gamba. Takže vy ste sa spojili, Jozef, s Republikou? To je, to sú také naťahovačky, ktoré sú zbytočné. Ja chcem, Jozef, aby ste sa spojili s nami, aby ste sa spojili v koalícii a naozaj porozmýšľali, že či tá, ja to nemám rád to slovo, ale tá politika, ktorú tu niektorí robia a naháňa, naháňanie si preferencií na tom, že budem urážať Matoviča a budem robiť z neho človeka, ktorý má svoje nápady. No nemá. Toto sú všetko veci, ktoré sú v PVV-čku, to, ktoré my sme si, my sme povedali, že budeme pomáhať tým deťom, Jozef, a rodinám. Tak keď si povedal, že ty si človek alebo vy ste strana, ktorá chce pomáhať tým rodinám, tak im pomáhajte, Jozef!
J. Brocka, poslanec: (2002-04-09):
J. Migaš, predseda NR SR: Nech sa páči. Hlasujeme o pozmeňujúcich návrhoch zo spoločnej správy s odporúčaním gestorského výboru schváliť. (Hlasovanie.) Prítomných je 115 poslancov, za 88, proti nikto, zdržalo sa 23, nehlasovali 4. Tieto pozmeňujúce návrhy sme schválili. Ďalšie, nech sa páči.
R. Bauer, poslanec: (2009-12-08):
Samozrejme, že to nemá súvislosť s nejakým každodenným kresťanským správaním sa obyčajných ľudí, ale bude to mať obrovské dopady len čo aj u nás, tak ako v Španielsku napríklad alebo v Taliansku začne niekto vymáhať rozhodnutie Európskeho súdu pre ľudské práva, aby sa aplikovalo toto rozhodnutie aj u nás na štátnych školách. Rezignácia je určite najhoršie riešenie, pán kolega, ale chcem poďakovať za podporu, ktorú ste vyslovili tomuto návrhu novely ústavy.
Chren, Martin, poslanec NR SR (2014-11-09):
Ďakujem veľmi pekne. Pán kolega, viete, ja si myslím, že to bol dôležitý príhovor, ktorý ste tu mali, a tá vaša počiatočná obava z dôvodu tej neskorej nočnej hodiny možno ako obava bola namieste, ale vôbec sa nevyplnila, pretože vy ste v tomto prejave ukázali to, čo nám tu azda najviac bolo vyčítané, vy ste ukázali alternatívu voči vláde strany SMER, vy ste ukázali tú alternatívu, lebo alternatíva nemusí byť založená na politikárčení, alternatíva musí byť v prvom rade založená na hodnotách. A vy ste ukázali alternatívu, ktorá sa stavia za slušných ľudí. Vy ste ukázali alternatívu, ktorá chváli tých, ktorí konajú dobro, a haní tých, ktorí konajú zlo. Vy ste ukázali alternatívu, ktorá ukazuje, že aj sem do parlamentu sa zdola dostanú tie podnety tých niekoľkých odvážnych ľudí, ktorí sa neboja urobiť skutky aj v situácii, keď jedna strana a jedna vláda ovláda všetko od polície až po prokuratúru, alternatívu, že si týchto ľudí treba vážiť, že týchto ľudí treba podporovať a že treba vytvárať podmienky a predpoklady na to, aby týchto ľudí bolo na Slovensku čo najviac, lebo len tak vybudujeme zo Slovenska dobrú krajinu. Preto vám chcem za tento váš príspevok poďakovať. Naozaj si ho veľmi vážim a naozaj ho považujem za úplne, úplne kľúčový dnes večer.
Ďuriš Nicholsonová, Lucia, podpredsedníčka NR SR (2019-02-07):
Pán poslanec Dostál.
Pčolinský, Peter, podpredseda NR SR (2023-02-14):
Uzatváram možnosť faktických, na vaše vystúpenie päť faktických poznámok. S prvou... štyri faktické. Pán poslanec Čepček.
Jurčík, Ľudovít, poslanec NR SR (2011-10-11):
Ďakujem pekne. Pán kolega, milý Laco, veľmi zjednodušene chcem povedať zopár mojich osobných postrehov. Ukázať Európskej únii, že Slovensko je zodpovedná krajina. No keď to ukážeme tým, že budeme tolerovať to, čo oni robili doteraz, tým, že podporíme euroval, no tak neviem, či to bude zrovna preukázanie našej zodpovednosti. Už som to myslím, že spomínal, veľkí nás neprijali zadarmo. My sme museli tvrdo makať, my sme museli tvrdo si nechať nazerať do účtov, my sme museli tvrdo prijímať všetky úsporné opatrenia, my sme museli zavrieť napríklad jadrovú elektráreň, ktorá mohla dvadsať rokov fungovať, len preto, aby sme sa tam dostali. Čiže nebolo to zadarmo. Pokiaľ ide o premiérku Radičovú, neustále hovoríme, že sme kontinuálne v procese jej podpory, platí to aj v tomto momente. To, že je to spojené jedno s druhým, nebol náš výmysel, bol to výmysel niekoho úplne iného. Neviem, nechcem ho ani menovať. Samozrejme, keby sme sa na to pozreli, ako to celé funguje v Európskej únii, tak mali by sme si položiť základnú otázku, resp. pokúsiť sa odpovedať na základnú otázku: kedy sa zastaví zvyšovanie dlhov, akým spôsobom, akým činom? Lebo posledné roky nevidno nič iné, len rast dlhov každý rok. Samozrejme, je to aj biznis pre banky, lebo ešte nedávno, keď Grécko jednoznačne neplnilo všetky, žiadne z kritérií, ktoré boli dohodnuté, keď bez problémov nakupuje vojenskú techniku, ešte v tej dobe sa našli banky, ktoré predávali, resp. kupovali grécke dlhopisy za úrok vo výške desiatok percent. Prečo asi? No asi preto, že vedeli, že im to niekto zaplatí, že im to zaplatíme my všetci. Je otázka tá, či sa chcem na tom podieľať.
Horecký, Ján, poslanec NR SR (2024-10-29):
Pozmeňujúci a doplňujúci návrh poslancov Národnej rady Slovenskej republiky Jána Horeckého, Martina Šmilňáka k vládnemu návrhu zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov. Vládny návrh zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov sa mení a dopĺňa takto: 1. V čl. I bod 16 V § 35 odsek 5 v písmenách d), e) sa slovo „desať” nahrádza slovom „päť“. 2. V článku I bod 20 sa vkladá nový bod 21, ktorý znie: „21. V § 59 ods. 2 sa za písmeno e) vkladá nové písmeno f), ktoré znie: „Katolícke pedagogické a katechetické centrum,”. Písmená f), g) a h) sa preznačia na písmená g), h) a i). Doterajšie body sa primerane prečíslujú. 3. V čl. I bod 25 V § 79a v odseku 6 sa slová „prerokuje v pedagogickej rade, ak je zriadená” nahrádza slovami „prerokuje v rade školy”. 4. V čl. I bod 31 V § 90g ods. 3 sa za prvou vetou vkladá druhá veta, ktorá znie: „Povinnosť podľa prvej vety sa nevzťahuje na zamestnanca, ktorý nepretržite najmenej päť rokov vykonáva činnosť zhodnú s činnosťou, pre ktorú bol zaradený do kariérovej pozície supervízor, na základe poverenia riaditeľom školy alebo riaditeľom školského zariadenia v oblastiach a rozsahu vymedzených v poverení pre riadiacu činnosť.” V § 90g ods. 4 sa za prvou vetou vkladá druhá veta, ktorá znie: „Povinnosť podľa prvej vety sa nevzťahuje na učiteľa prvého stupňa, ktorý nepretržite najmenej päť rokov vykonáva činnosť zhodnú s činnosťou, pre ktorú bol zaradený do kariérovej pozície supervízor, na základe poverenia riaditeľom školy alebo riaditeľom školského zariadenia v oblastiach a rozsahu vymedzených v poverení pre riadiacu činnosť.” Ďakujem, skončil som.
Sulík, Richard, predseda NR SR (2010-10-14):
Ďakujem pekne. S faktickými poznámkami sa prihlásili pán Brocka, pani Gibalová, pán Muňko, pani Vaľová, pán Jasaň. Uzatváram možnosť prihlásiť sa s faktickou poznámkou. A slovo má pán Brocka, nech sa páči.
Dostál, Ondrej, poslanec NR SR (2017-02-09):
Ďakujem za reakcie. Predpokladám, že tá debata ešte bude pokračovať, príležitostí bude ešte dosť. Nepovažujem svoju argumentáciu za nekorektnú. Naozaj tam ide o recentralizáciu, pretože obce majú možnosť odmietnuť tie kompetencie podľa toho návrhu. Čiže nie všetko, čo papierovo sa navrhuje decentralizovať, ak by ten návrh schválený, by sa reálne aj decentralizovalo. Veľká časť tých kompetencií by sa, naopak, preniesla naspäť na štátnu správu. To by som považoval za veľmi nešťastné. Ale však ešte sa k tomu určite dostaneme. Ďakujem.
Kollár, Boris, predseda NR SR (2023-06-13):
(Zaznievanie gongu.) Vážené pani poslankyne, vážení páni poslanci, vzhľadom na to, že po sľube poslanca boli vykonané zmeny v databáze hlasovacieho zariadenia, prosím poslancov, aby si vybrali hlasovaciu kartu zo zariadenia a opätovne ju zasunuli. Ďakujem. V rokovaní pokračujeme návrhom na voľbu poslanca Národnej rady Slovenskej republiky za člena výboru Národnej rady. Ale ešte predtým by som vás chcel poprosiť o malú pozornosť. Dnes sa dožíva krásneho veku naša poslankyňa, oslavuje 40 rokov, pani poslankyňa Zita Pleštinská. (Potlesk.) Milí kolegovia, prosím vás pekne, zajtra, ešte by som vás chcel upozorniť, zajtra navštívi Národnú radu misia. To sú tí kuriéri. Je to charitatívna záležitosť a vždy väčšina poslancov, akonáhle vtedy, ak dôjdu, majú len päť eur vo vrecku. Čiže zajtra vás chcem upozorniť, aby ste si nezabudli keš, lebo môžete v dobrom podporiť túto charitatívnu myšlienku, ale kreditnou kartou to asi ťažko podporíte. Takže zajtra vás navštívi misia tuná v parlamente, takže aby ste boli na to pripravení. Ďakujem. A ešte by som chcel zablahoželať k päťdesiatke Róbertovi Pucimu. Má 50 rokov, mladý junák, všetko dobré. (Potlesk.) Dneska sa to roztrhlo vrece. Takže budeme pokračovať v rokovaní o návrhu na voľbu poslanca Národnej rady Slovenskej republiky za člena výboru Národnej rady Slovenskej republiky . Návrh má parlamentnú tlač 1742 a navrhuje sa, aby Národná rada zvolila poslanca Jaroslava Naďa za člena výboru pre obranu a bezpečnosť. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Pristúpime k hlasovaniu. Dávam hlasovať o návrhu, ako ho máte v tlači 1742. Prosím, prezentujme sa a hlasujeme. (Hlasovanie.) Prítomných 116 poslancov, za 71, proti 26, 18 sa zdržali, 1 nehlasoval. Konštatujem, že Národná rada zvolila poslanca Jaroslava Naďa za člena výboru pre obranu a bezpečnosť, ktorá nevie zasadať. Vážená Národná rada, vážené pani poslankyne, vážení páni poslanci, teraz pristúpime k rokovaniu o Programovom vyhlásení vlády Slovenskej republiky a o žiadosti vlády o vyslovenie dôvery. Vítam predsedu vlády Slovenskej republiky Ľudovíta Ódora a ostatných členov vlády. (Potlesk.) Programové vyhlásenie vlády má parlamentnú tlač 1748. Do Národnej rady bolo doručené v pondelok 12. júna 2023. Ihneď bolo zverejnené na webovom sídle Národnej rady a taktiež bolo doručené všetkým výborom. K zneniu programového vyhlásenia vlády rokovali výbory, ktorým bolo programové vyhlásenia vlády rozhodnutím č. 1822 pridelené za účasti príslušných členov vlády Slovenskej republiky. Spoločná správa o prerokovaní programového vyhlásenia vlády vo výboroch je pod tlačou 1748a vrátane návrhu uznesenia Národnej rady. Dávam slovo teraz predsedovi vlády Slovenskej republiky Ľudovítovi Ódorovi, aby predniesol programové vyhlásenie vlády a požiadal Národnú radu o vyslovenie dôvery vláde. Nech sa páči, pán predseda, máte slovo.
Laurenčík Milan, podpredseda NR SR (2021-06-18):
(Povedané súbežne s rečníkom.) Ja som si dovolil upozorniť pánov poslancov, aby boli ticho, aby vás počúvali.
Jurinová, Erika, podpredsedníčka NR SR (2013-09-06):
Pani poslankyňa Vášáryová.
Blaha, Ľuboš, podpredseda NR SR (2023-11-15):
Ďakujem pekne. Ďalší s faktickou poznámkou pán poslanec Jozef Hajko.
Laurenčík, Milan, podpredseda NR SR (2021-11-30):
Na vaše vystúpenie evidujem sedem faktických poznámok. Končím možnosť prihlásiť sa. Ako prvý vystúpi pán poslanec Alojz Baránik, nech sa páči.
Čekovský, Kristián, poslanec NR SR (2021-10-06):
Pán predsedajúci, v mene troch poslaneckých klubov OĽANO, SaS a ZA ĽUDÍ, SME RODINA (Smiech.) Prosím, prosím, dajte, dajte, prosím, dajte, prosím, hlasovať o tom, aby sme hlasovali o tomto návrhu teraz o piatej, nakoľko ako navrhovateľ tohto bodu nie som stotožnený s tým, aby išlo zajtra o jedenástej a pani poslankyňa a spravodajkyňa sa... Môžem vás poprosiť o kľud v poslaneckej sále? (Zaznievanie gongu.) Žiadam teda o preloženie hlasovania teraz na piatu hodinu, teda teraz do tohto hlasovania. (Reakcie z pléna.)
Zmajkovičová, Renáta, podpredsedníčka NR SR (2013-04-16):
Za poslanecký klub KDH vystúpi pán poslanec Brocka.
Ľ. Kaník, minister práce, sociálnych vecí a rodiny SR: (2003-10-22):
Návrhy na zmeny a doplnenia sa týkajú najmä poskytovania peňažného príspevku za opatrovanie, ktorý sa navrhuje poskytovať v rôznych výškach v závislosti od toho, či fyzická osoba, ktorá občana s ťažkým zdravotným postihnutím opatruje, má pravidelný príjem na zabezpečenie svojich potrieb z dôchodkovej dávky alebo nemá žiadny príjem. Ustanovuje sa miera participácie občana s ťažkým zdravotným postihnutím pri poskytovaní peňažného príspevku za opatrovanie tak, že výška peňažného príspevku za opatrovanie sa odvíja od príjmu občana s ťažkým zdravotným postihnutím, zvýšenia kvality opatrovania a zachovania bezpečnosti občana s ťažkým zdravotným postihnutím tak, že sa navrhuje preskúmať spôsobilosť fyzickej osoby vykonávať celodenné osobitné a riadne opatrovanie, zvýšenia  peňažného príspevku na kompenzáciu zvýšených výdavkov súvisiacich s hygienou alebo opotrebovaním šatstva, bielizne, obuvi a bytového zariadenia. Pri peňažnom príspevku na diétne stravovanie sa diferencuje jeho výška v závislosti od nákladovosti diét. Ďakujem za pozornosť. To je všetko. Z. Martináková, podpredsedníčka NR SR: Ďakujem, pán minister. Dávam slovo spravodajkyni, ktorú určil navrhnutý gestorský výbor, výbor pre sociálne veci a bývanie, pani poslankyni Kláre Sárközy.
Hrnčiar, Andrej, podpredseda NR SR (2019-06-27):
Takže vyhlasujem, prerušujem teda rokovanie o tomto bode a budeme pokračovať v prerušenom rokovaní hlasovaním. Prosím spravodajkyňu z ústavnoprávneho výboru poslankyňu Irén Sárközy, aby uvádzala hlasovanie v druhom čítaní o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre, tlač 1454, bod 38 schváleného programu. (Hlasovanie o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov , tlač 1454.)
R. Chmel, minister kultúry SR: (2003-12-04):
Vážený pán poslanec, dá sa povedať, že niečo pre to robíme na ministerstve, aby sme uľahčili boj o čitateľa, ale je to otázka, sám viete, trošku zložitejšia, komplexnejšia. Štatút literatúry, štatút knihy za posledné poldruha desaťročie nepochybne klesol, klesol štatút spisovateľa, kleslo, takpovediac, verejné uznanie literatúry osobitne. Tie dôvody by sa dali rozberať v osobitných monografiách. My sme sa rozhodli v tejto chvíli pre to niečo urobiť z pozície ministerstva a nie je to len dôsledok 19-percentnej dane z pridanej hodnoty, ale dôsledok takej koncepčnejšej úvahy nad celkovým grantovým systémom, ktorý sme priniesli teraz práve na jeseň do praxe a od nového roku by mal začať fungovať. A v tom grantovom systéme jednu výraznú položku tvorí program, ktorý sme nazvali Ex libris, teda je to program knižný, program, v ktorom sa na viacerých úrovniach pokúšame zvýšiť, ak to tak veľmi zjednodušene poviem, prestíž literatúry v spoločnosti tak na úrovni tvorby. Jeden z tých podprogramov je, súvisí s dlhodobými tvorivými štipendiami pre spisovateľov, nie na nejaké krátke 3-, 4-mesačné tvorivé pobyty, ale na oveľa dlhšie, lebo si myslíme, že ak sa má vytvoriť pre literatúru vhodné tvorivé prostredie u autorov, ktorí si to prirodzene zaslúžia, tak to treba na dlhšie časové obdobie. Druhá úroveň je podpora knižníc, kde, myslíme si, že treba tiež siahnuť trošku do našich finančných rezerv. Tretia úroveň podpory je na úrovni vydavateľstiev. Štvrtá na úrovni distribúcií a propagácie a marketingu okolo kníh a literatúry. Všetky tieto programy, podprogramy tohto základného programu, ktorý, ako vravím, sa volá Ex libris, vlastne by mali byť saturované prinajmenšom finančnou čiastkou asi 100 mil. korún v budúcom roku, a to predpokladá, že na úrovni, ktorú teraz spomínam, na úrovni podpory tvorby, na úrovni podpory knižníc, na úrovni podpory vydávania by mali byť vytvorené relatívne, hovorím, relatívne vhodné podmienky na to, aby spisovateľ zviedol nie celkom márny boj o čitateľa, o ktorého nám ide. A ak som už pri tých čitateľoch, tak nám pôjde v tom programe aj, a to podstatne, o mladého čitateľa, lebo zdá sa, že sa strácajú tie návyky, ktoré ešte pre predchádzajúce generácie boli celkom prirodzené, a dnešná mladá a detská generácia, zdá sa, že je síce vychovaná na moderných technológiách, ale na prijímanie hodnotnej literatúry už je pripravená trošku menej. Ale to je už, samozrejme, tiež otázka komplexnejšia. Takže chceme pre to niečo urobiť a pokúsili sme sa urobiť taký koncepčnejší a komplexnejší program. Uvidíme, nehovorím, že výsledky sa dostavia o rok, ale možno v nejakom kratšom časovom horizonte by sa mohli dostaviť. Toľko, pán poslanec. Ďakujem.
Glváč, Martin, podpredseda NR SR (2017-09-06):
Reakcia? Nie. Ďalší v rozprave vystúpi pán poslanec Heger. Nech sa páči.
Laššáková, Jana, podpredsedníčka NR SR (2012-09-12):
Pán poslanec Brixi, nech sa páči.
Glváč, Martin, podpredseda NR SR (2018-02-15):
Ďakujem. Pán poslanec, chcete položiť doplňujúcu otázku? Nie. Druhá otázka je od pána poslanca Gogu, je v sále, a znie: „Vážený pán predseda vlády, 23. februára sa zúčastníte summitu, ktorého témou budú aj voľby do Európskeho parlamentu, ako aj téma viacročného finančného rámca po roku 2020. Čo všetko bude ešte súčasťou tohto summitu a s akými témami sa tam ešte stretnete?“ Nech sa páči.
Kollár, Boris, predseda NR SR (2022-10-07):
S faktickou pán poslanec Dostál, nech sa páči, a potom pani poslankyňa Halgašová.
B. Bugár, podpredseda NR SR: (2002-07-03):
Otváram rozpravu o tomto bode programu. Pýtam sa, kto sa hlási do rozpravy. Pán navrhovateľ, pán poslanec Maňka. Končím možnosť sa prihlásiť do rozpravy. Pán Slafkovský, nech sa páči, máte slovo ako navrhovateľ.
Jarjabek, Dušan, poslanec NR SR (2011-09-13):
Ďakujem za slovo, pán predseda. Pani poslankyňa, keby som chcel tento váš príspevok zhodiť, tak by som asi povedal len dve slová: Áno, mami. Proste to nie je korektné, to, čo ste povedali, preto, lebo moralizujete tam, kde nemáte právo moralizovať preto, lebo porovnávate s neporovnateľným. Vy budete v pozícii takej, keď si to budete môcť dovoliť, po jednom volebnom období, zatiaľ zneužívate to, že ste akože nepopísaný papier. Lenže celkom ten nepopísaný papier nie ste preto, lebo tiež už máte za sebou niektoré hlasovania, ktoré, by som povedal, boli sporadické, máte za sebou a konkrétne vy máte za sebou niekoľko predkladaní doplnkov k zákonom, ktoré ste predkladali akože vy, a predsa ste ich predkladali preto, lebo vám to niekto jednoducho prikázal, mám na mysli pána ministra kultúry a mám na mysli zákon o Slovenskej televízii, to je ten nepodarok, s ktorým Slovenská televízia a Slovenský rozhlas teraz žije. Naozaj nehovorte o morálke a už vôbec v tomto parlamente nezneužívajte to, že ste žena, lebo ste partner, ste pani poslankyňa, a nechcite, aby tuná niekto hovoril o nejakej pozitívnej diskriminácii, lebo to tiež nie je korektné. Vy ste kolega, pani poslankyňa, vy ste kolega, rovnocenný kolega ako všetkých ďalších 149 kolegov, ktorí sú v tomto parlamente. Tak buďte taká láskavá a nezneužívajte svoje postavenie preto, lebo naozaj to nie je korektné a potom sa nedá hovoriť o korektnej diskusii, ktorá hovorí o problémoch. Ďakujem.
T. Galbavý, poslanec: (2002-05-23):
Mne vôbec neprekáža, že je tu ruch. Ja si idem za svojím cieľom. I. Presperín, podpredseda NR SR: Páni poslanci, páni ministri, poprosím vás, pokiaľ chcete... Poprosím, pán poslanec, prestaneme chvíľu. Moment.
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 138 prítomných, 78 za, 1 proti, 59 sa zdržalo. Návrh sme schválili.
Blanár, Juraj, poslanec NR SR (2018-09-13):
Takže môžete dať hlasovať, pán predsedajúci, o zákone ako o celku s prijatými pozmeňujúcimi návrhmi s odporúčaním gestorského výboru schváliť.
T. Cabaj, poslanec: (2002-10-15):
I. Presperín, doterajší podpredseda NR SR: Diana Dubovská. D. Dubovská, poslankyňa: Sľubujem. I. Presperín, doterajší podpredseda NR SR: Karol Džupa. K. Džupa, poslanec: Sľubujem. I. Presperín, doterajší podpredseda NR SR: Jozef Elsner. J. Elsner, poslanec: Sľubujem. I. Presperín, doterajší podpredseda NR SR: Ján Gabriel.
J. Senko, poslanec: (2007-12-11):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené zákonom Národnej rady Slovenskej republiky o rokovacom poriadku v zmysle § 72 ods. 1. To znamená, že doručenie návrhu bolo najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa legislatívnych pravidiel v súlade s § 70 ods. 1 zákona Národnej rady Slovenskej republiky o rokovacom poriadku a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu je zrejmý účel navrhovanej úpravy a že všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky a medzinárodnými zmluvami, ktorými je Slovenská republika viazaná, ako aj s právom Európskych spoločenstiev a Európskej únie, ako aj o dôvodovej potrebe novej právnej úpravy. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskych spoločenstiev a právom Európskej únie. Návrh zákona obsahuje doložku finančných, ekonomických, environmentálnych vplyvov, vplyvov na zamestnanosť a podnikateľské prostredie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 1. októbra 2007 č. 470 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby predmetný návrh zákona prerokovali výbory v lehote do 24. januára 2008 a gestorský výbor do 25. januára 2008. Vážený pán predsedajúci, ďakujem, skončil som. Prosím, otvorte rozpravu.
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 123 poslancov, za 83, proti 11, zdržalo sa 29. Konštatujem, že sme tento návrh schválili. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon 402/2000 Z. z. o zásluhách Milana Rastislava Štefánika o Slovensko (tlač 753), bod 14 schváleného programu. Dávam slovo spoločnej spravodajkyni z výboru pre kultúru a médiá, poslankyni Moniky Kozelovej, aby hlasovanie uvádzala. (Ruch v sále.) Prosím, poslanci, ukľudnite sa. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 402/2000 Z. z. o zásluhách Milana Rastislava Štefánika o Slovensko , tlač 753.)
Zmajkovičová, Renáta, podpredsedníčka NR SR (2012-08-07):
Pán poslanec Hraško.
Kollár, Boris, poslanec NR SR (2016-04-19):
Ja by som chcel len na pána poslanca Poliačika reagovať. Odpoviem vám na „môžete mi veriť, nie som politik“. Áno, ja som strašne rád, že štandardní politici nám dali krásnu prezývku neštandardná politická strana. Áno, som neštandardný politik a takým chcem ostať celé štyri roky. Neštandardný politik to je taký, ktorý keď niečo povie, tak to aj dodrží. Keď niečo sľúbi, tak to splní. Dobre? Tak to je všetko.
Paška, Pavol, predseda NR SR (2012-10-16):
Ďakujem, pán minister. Pani poslankyňa Žitňanská je určený spravodajca.
Danko, Andrej, predseda NR SR (2016-06-16):
Vážené poslankyne, vážení poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu člena Správnej rady Ústavu pamäti národa.
K. Sárközy, poslankyňa: (2002-12-12):
Prosím vás, dajte o tom hlasovať.
Bugár, Béla, podpredseda NR SR (2017-01-31):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy. Okrem pána spravodajcu pani poslankyňa Jurinová. Končím možnosť sa prihlásiť ústne do rozpravy. Pán spravodajca, nech sa páči, máte slovo a potom pani poslankyňa.
Pčolinský, Peter, podpredseda NR SR (2023-03-14):
S reakciou na faktické poznámky pani poslankyňa Marcinková. Nech sa páči.
Hraško, Igor, poslanec NR SR (2014-12-12):
Ďakujem za slovo. Pani Janíková, viete, ja som si vedomý presne toho, čo môžem povedať, aby na mňa nebolo podané trestné oznámenie, pretože už som sa minule dotkol jednej vašej kolegyne a tá hneď po mne išla, že „dávam na vás trestné oznámenie“, lebo som sa dotkol jej dcéry. Takže ja viem, prečo používam slovo údajne, a ono sa to tak musí urobiť, keď nemáte priame dôkazy. Keby boli priame dôkazy, verte tomu, že už by bolo trestné oznámenie podané a že by možno aj bolo začaté vyšetrovanie. Ale opäť vieme, ako to funguje. Vyšetrovateľ, prokurátor, prípadne sudca, vždy v tom súkolí niekto je taký, ktorý to dokáže zvrátiť naspäť. Preto sa hovorí o tom, že údajne. Povedali ste, že veci môžeme meniť. No figu borovú môžeme meniť! Pretože už som predložil niekoľko noviel zákonov a vy s vašimi kolegami ste mi ani jeden zákon nepotvrdili, ani jeden ste neprijali. Tak čo tárate, že môžem! Ja si ho môžem predložiť, ale prijať ho nemôžeme. No a, kolega Daniš, hlúpa politika, žiadny argument. Viete, tých argumentov tu bolo podaných už dosť. Len ja som sa nechcel opakovať, lebo aj tak je to zbytočné. Aj keby sme sa opakovali aj do rána, do siedmej, aj dozajtra, tak vám je to v podstate jedno, lautr putna. Takže mi tuná nerozprávajte o tom, že som nedal žiadny argument. Povedal som akurát, že argument, že niekto na Úrade pre verejné obstarávanie bude kontrolovať svojho vlastného ministra, teda svojho vlastného kolegu. To je tiež jeden z argumentov, s ktorým sa dá polemizovať, pretože je o tom polemika, že ako bude vypracované, vlastne ten posudok z toho úradu. Takže, viete, vy si tuná môžete rozprávať, čo chcete. Argumenty už boli dané, len som sa nechcel opakovať. Ale ako hovorím, máme nachystané možno ďalšie veci na odvolávanie, len uvidíme, počkáme ešte do budúcnosti. Najbližšie dni ukážu.
B. Bugár, podpredseda NR SR: (2002-07-03):
A. Hoffmann, poslanec: Pán kolega Maxon, nepočúvali ste ma pozorne. Nehovoril som o vystavení účtu. Hovoril som, že všetci budeme skladať účet. V tom je zásadný rozdiel. Ďakujem.
Grendel, Gábor, podpredseda NR SR (2020-07-24):
Pán poslanec Kašper, chcete reagovať? Nie. Takže, pán poslanec Krajčír, v rozprave, nech sa páči.
Blanár, Juraj, podpredseda NR SR (2023-01-24):
Pán predseda Vetrák, môžete reagovať na faktické poznámky.
Viskupič, Jozef, poslanec NR SR (2011-04-05):
Ďakujem, pán predsedajúci, reagujúc na predrečníka sa vyhnem tomu, že skomentujem politického brojlera. Neviem, či to malo byť, keďže to bolo množné číslo. Pán podpredseda parlamentu, hovorili ste tu, až v jednom momente až tak školiaco, že by ste dali nejakým spôsobom test alebo prieskum, či vieme, o čom sme hlasovali. Ja vás chcem ubezpečiť, že ja viem. Dlho sme nad tým rozmýšľali, pritom, ako ste nám to chceli následne vysvetliť, ste sa nakoniec predsa len nedostali k tomu vysvetleniu, lebo ste uhli k nejakému zase tomu vášmu evergreenu o SPP. Chcel by som vás teda poprosiť, že ak nabudúce sa odhodláte k nejakému školeniu, tak si to teda aj vy pozrite a potom sa spýtajte, či vy viete, ale možno vaši poslanci, o čom hlasujú a čo vlastne to školenie nám malo priniesť. Ďakujem.
Paška, Pavol, predseda NR SR (2014-06-10):
Reakcia, pán poslanec Mikloško.
Čepček, Martin, poslanec NR SR (2022-12-05):
Ďakujem pekne. Pán kolega, ďakujem za podporu. Ja som o tomto zákone komunikoval aj s ministrom školstva. Zatiaľ stanovisko nemám, keďže tá mailová komunikácia funguje tak, ako funguje. Nie je to jeho, je to v podstate tým, že sa hromadí tých mailov veľmi veľa. Hovoril som mu to aj osobne, takže čakám na stanovisko. Zvlášť si treba uvedomiť túto dobu, táto veľmi ťažká doba, energetická kríza a tak ďalej, kedy si zriaďovatelia školských zariadení môžu stanovovať podmienky a môžu si vymyslieť čokoľvek, aby tým vlastným školským zariadeniam nedali to, čo majú zo zákona dostať. Takže toto je len odkaz, taká legislatívno-technická úprava, kde sa ten odkaz v podstate dopĺňa do tohto zákona a myslím, že pomôže. Ďakujem.
Gröhling, Branislav, minister školstva, vedy, výskumu a športu SR (2021-06-17):
Vážený pán predsedajúci, vážené panie poslankyne, páni poslanci, tak ako som avizoval pri prvom návrhu zákona, že musia byť dva návrhy zákona, prinášame teraz ten druhý, je to zákon č. 133/2002 o Slovenskej akadémii vied v znení neskorších predpisov, s ktorými sa dopĺňa zákon č. 569/2007 o geologických prácach v znení neskorších predpisov. Novela v nadväznosti na paralelnú novelu zákona 243, o ktorej sme teraz diskutovali a prezentovali sme ju už aj na školskom výbore, aby jednotliví poslanci, ktorých sa to týka, mali predstavu, čo je obsahom jednotlivých noviel, umožňuje dotiahnutie zmeny hospodárskej formy ústavov Slovenskej akadémie vied zo štátnych rozpočtových a príspevkových organizácií na verejnú formu verejných inštitúcií. Je to vhodnejšia forma pre organizáciu zabezpečujúcu tento záujem, automaticky sa stávajú jednotlivými inštitúciami. Podľa zákona 131 sa novelou zároveň bude posilňovať úloha verejnosti formou posilnenia právomocí vedeckej rady, kde polovicu mínus jeden v rámci dohody bude voliť rada vlády pre vedu, techniku a inovácie. Samotný tento priebeh transformácie bude zo zákona automaticky komplexne pre... kompletne pre celú Slovenskú akadémiu vied a do maximálnej miery bude pozastavenie aj byrokratických úkonov bez vecného opodstatnenia, o čom sme diskutovali aj s jednotlivými aktérmi, ktorých sa to dotýka. Tento návrh, samozrejme, tiež prešiel od minulého roka, septembra pripomienkovaním a dohadovaním v rámci Slovenskej akadémie vied a ja som veľmi rád, že za aj jednu, aj druhú novelu sa tieto inštitúcie, tak ako Slovenská akadémie vied, aj ministerstvo školstva postavilo. Ďakujem veľmi pekne.
Podmanický, Ján, poslanec NR SR (2020-12-02):
Ďakujem za slovo. Vážený pán podpredseda, ja som chcel v podstate povedať to isté, čo povedal pán poslanec Susko. Nemôžem súhlasiť s vaším názorom, že zákon o rokovacom poriadku je nadriadený inému zákonu. Viete, že existuje nejaká hierarchia právnych noriem. Navrchu tejto hierarchie právnych noriem je ústava, ústavné zákony, potom sú zákony, potom sú nariadenia vlády a ostatné podzákonné predpisy. Takže nesúhlasím s tým, čo ste povedali. Ale čo je dôležitejšie, myslím si, že pri prijímaní akéhokoľvek zákona, v tomto prípade zákona o štátnom rozpočte, by sme mali, mala by byť elementárna povinnosť Národnej rady aj vlády dodržať všetky procedurálne požiadavky, ktoré sú navyše zákonného charakteru. Ja chcem preto požiadať, pán podpredseda, prerušte rokovanie Národnej rady, učiňte zákonu o tripartite zadosť, nech zasadne tripartita, nech sa vyjadrí k zákonu o štátnom rozpočte a pokračujme v pokoji ďalej.
V. Veteška, podpredseda NR SR: (2006-03-15):
Teraz dávam slovo poslancovi Pavlovi Kuljačekovi, ktorého určil navrhnutý gestorský výbor pre financie, rozpočet a menu. Nech sa páči, pán poslanec. P. Kuljaček, poslanec: Vážený pán podpredseda, vážené dámy, páni, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku vystúpil k vládnemu návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov (tlač 1490), ako spravodajca Výboru Národnej rady Slovenskej republiky pre financie, rozpočet a menu. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Podpredseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie dnešnej 60. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán podpredseda, prosím, otvorte rozpravu.
Laurenčík, Milan, podpredseda NR SR (2022-03-24):
Ďakujem. Prosím, zaujmite miesto pre navrhovateľov. Ja teraz dám slovo spravodajcovi zo zahraničného výboru pánovi poslancovi Andrejovi Stančíkovi, aby informoval Národnú radu o výsledku prerokovania návrhu vo výbore. Nech sa páči.
Grendel, Gábor, podpredseda NR SR (2021-01-12):
Pani poslankyňa Kavecká.
Laššáková, Jana, podpredsedníčka NR SR (2013-03-14):
Pán minister, nech sa páči, odpoveď na doplňujúcu otázku.
Jurinová, Erika, podpredsedníčka NR SR (2014-10-21):
S reakciou na faktické poznámky pán poslanec Šebej.
Pleštinská, Zita, poslankyňa NR SR (2020-05-19):
Ďakujem, pán predsedajúci. Vážená pani generálna riaditeľka, fond nie je imaginárny. Pracujú v ňom prevažne skúsení odborníci, samozrejme, boli tam aj politickí nominanti, ktorí kazilo, kazili meno fondu. Na regionálnych pozíciách Slovenského poľnohospodárskeho fondu sedia štátni úradníci, ktorí rozumejú problematike. Ako starostka obce vždy som našla v Starej Ľubovni ochotných ľudí pomôcť. Hlavne tí, čo v tejto problematiky, problematike pracujú už dlhé roky. Na regiónoch sa stavy znižovali, na generálnom riaditeľstve fondu sa stavy zvyšovali. Po regiónoch boli stavy poddimenzované, niekomu vyhovovalo, že čím menej ľudí do tohto vidí, tým lepšie. Pani generálna riaditeľka, prosím vás, keď budete meniť ľudí, určite nie v každom okrese. Bola by to škoda stratiť odborníkov v tejto problematike. Keď bude dobré vedenie fondu, čo verím, že vo vás bude, myslím, že aj správa fondu za rok 2020 bude inak vyzerať. Ďakujem.
Fico, Robert, predseda vlády SR (2017-04-07):
(Hovorené súčasne s predsedajúcim.) Ja len citujem, ja len citujem (povedané so smiechom), ja len citujem. Citujem prepis (reakcie z pléna), citujem prepis správy, ja len chcem povedať, že... (Reakcie z pléna. Prerušenie vystúpenia predsedajúcim.)
Benčík, Ján, poslanec NR SR (2020-10-13):
Iba jedna malá pripomienka, pán poslanec Schlosár. Neviem, či ste neprepočuli to, čo povedal váš kolega práve z vašej ľavice pán primár Urban, ktorý pracuje v Ústrednej vojenskej nemocnici v Ružomberku, že mu práve v noci zomrel pacient na COVID. Toľko k vášmu zľahčovaniu pandémie.
Radošovský, Marián, poslanec NR SR (2015-11-27):
Ďakujem pekne, pani podpredsedníčka. V rozprave vystúpili dvaja poslanci, poprosím, dajte hlasovať o postúpení návrhu do druhého čítania.
M. Hort, poslanec: (2002-07-10):
J. Migaš, predseda NR SR: Panie poslankyne, páni poslanci, musíme najskôr hlasovať, že prerokujeme uvedený zákon v rámci tretieho čítania. Prezentujme sa a hlasujeme o tom, aby sme prešli do tretieho čítania. Panie poslankyne, páni poslanci, hlasujeme o tom, aby sme prešli do tretieho čítania. (Hlasovanie.) Prítomných je 98 poslancov, za 85, proti 3, zdržalo sa 10, hlasovali všetci. Návrh sme schválili. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania. Písomne sa neprihlásil nikto. Pýtam sa, kto sa do rozpravy hlási ústne v súlade s § 85 zákona o rokovacom poriadku. Nikto. Vyhlasujem rozpravu za skončenú.
B. Bugár, podpredseda NR SR: (2002-05-23):
(Hlasovanie.) Prítomných je 94 poslancov, za 87, zdržalo sa 5, nehlasovali 2. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Ďalej budeme hlasovať o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 259/1993 Z. z. o Slovenskej lesníckej komore (tlač 1453). Spravodajcom je pán poslanec Hajdúk. Nech sa páči, máte slovo. P. Hajdúk, poslanec: Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh skupiny poslancov v druhom čítaní.
D. Švantner, poslanec: (2001-10-18):
Aj zdôvodním, z akého dôvodu to je. Včera som dostal domov list, v ktorom sa nachádzal tento prášok a situácia je taká, že na Slovensku máme 6 sanitiek, ktoré sú schopné prepravovať osoby, ktoré došli do styku s týmto materiálom. A preto by som navrhoval, aby minister zdravotníctva dal informáciu, ako je naše zdravotníctvo pripravené na tieto prípady.